পুনম পাণ্ডেকে মনে আছে তো? বিতর্কিত মন্তব্য বা সাহসী পোশাকের সৌজন্যে যিনি প্রায়ই শিরোনামে থাকেন। এ বার তাঁর মতোই নগ্নতা বাজি রেখে এক প্রতিযোগী এলেন শিরোনামে। ইনিও কান্দিল বালোচ। সোশাল মিডিয়ায় যিনি পাক-পুনম নামেই বেশি পরিচিত।  ২০১১ তে পুনম পাণ্ডে জানিয়েছিলেন, ভারত বিশ্বকাপ জিতলে নগ্ন হবেন তিনি। সে বার ধোনি বাহিনির হাতেই উঠেছিল বিশ্বকাপ৷ তবে বিসিসিআই পুনমকে অনুমতি না দেওয়ায় হতাশ হয়েছিলেন পুনম ভক্তরা৷ এ বার কান্দিল জানিয়েছেন, চলতি টি ২০ বিশ্বকাপে আফ্রিদির পাকিস্তান যদি ভারতকে হারাতে পারে তা হলে নগ্ন হয়ে নাচবেন তিনি! ইউটিউবে একটি ভিডিও পোস্ট করে কান্দিল বলেন, “মেরি জান আফ্রিদি। আমি তোমার জন্য সব কিছু করব। শুধু তুমি এ বার ইন্ডিয়াকে হারিয়ে দাও। আমি তোমার জন্য স্ট্রিপ ডান্স করব”। কান্দিলের এই বিস্ফোরক মন্তব্যের পর ঝড় উঠেছে ওয়েব দুনিয়ায়।